वीर बिग्गामलजी या झुंझार जी का जन्म जाट जाति के जाखङ गौत्र मैं हुआ। झुंझार जी गायो कि रक्षा करते वीर गति को प्राप्त हुऐ। बिग्गाजी जाखङ गौत्र के कुल देवता के रूप मे पूजे जाते हैं।

परार्भिक जीवन
बिगाजी को राजस्थान के गौ रक्षक देवता के रूप में जाना जाता है. बिग्गाजी का जन्म 1358 ईस्वी में रिड़ी में राव मेहंदी और सुल्तानी देवी के यहा हुआ था. बिग्गाजी का जन्म स्थान वर्तमान में बीकानेर में स्थित है. बिग्गाजी बचपन से वीर और धनुष विद्या में निपुण थे. उस समय धरती को पीथल बोल कर पूजा जाता था और गायों की रक्षा करना, उन्हें चराना क्षत्रिय का परम धर्म माना जाता था. यही सीख बिग्गाजी को भी बचपन से दी गई थी. युवा होने पर बिग्गाजी की शादी अमरसर के चौधरी खुशाल सिंह की पुत्री राजकंवर के साथ हुई और बिग्गाजी की दूसरी शादी मालासर के खींदाजी मिल की बेटी मीरा के साथ हुई थी. 

गौ रक्षा के लिए लड़ता रहा धड़, धरती हो गई खून से लाल 

लोककथा के अनुसार बिग्गाजी के साले की शादी थी और वे अपने साले की शादी में अपने ससुराल गए थे. इस दौरान जब वे रात को सोकर सुबह उठे तो कुछ ब्राह्मण महिलायें उनके पास आई और कहा की राठ क्षेत्र के राठ मुस्लिम कसाई उनकी गायों को छीनकर जंगल की ओर ले गए है. इस क्षेत्र में कोई भी क्षत्रिय हमारी मदद को आगे नहीं आरहा है, ऐसे में आप हमारी सहायता कीजिये. इस बात पर बिग्गाजी की खून खौल उठा और उन्होंने कहा की धर्म की रक्षा करने वाला क्षत्रिय नारी की आंखों में आंसू नहीं देख सकता, और उन्होंने अपने अस्त्र शस्त्र उठाए और अपने साथ सावलदास पहलवान, हेमा बागड़वा, गुमाराम तावणियां, राधो व बाधा के साथ गायों को बचाने सफेद घोड़ी पर सवार होकर मालासर से राठ की ओर निकल पड़ें. 

मालासर वर्तमान में बीकानेर में स्थित है. मालासर से 35 कोस दूर जैतारण में वीर बग्ग्गाजी को गायों को ले जाने वाले मुसलमान कसाई दिखाई दिए और वहीं पर दोनों तरफ से मुकाबला शुरू हो गया. बिग्गाजी के साथ बहुत कम साथी थे और दूसरी तरफ मुस्लिम कसाई बहुत अधिक थे, दोनों तरफ से घोर युद्ध हुआ. बिग्गाजी ने कई कसाईयों के सर धड़ से अलग कर दिया और वीरता के साथ लड़ते रहे. राठ क्षेत्र में इतना रक्त बहा की धरती खून से लाल हो गयी, युद्ध में राठों को पराजित कर बग्गाजी ने सभी गायों को छुड़ा दिया, लेकिन अंत में एक बछड़े के पीछे छूट जाने पर वे फिर उसे लेने के लिए गए. इस दौरान एक कसाई ने धोखे से आकर बिग्गाजी पर पीछे से वार कर उनका सर धड़ से अलग कर दिया, लेकिन फिर भी राजपूती खून ने धर्म रक्षा नहीं छोड़ी उनका धड़ बिना शीश के लड़ता रहा. दोनों हाथों की तलवारें अपना शौर्य दिखाती रही.

सर विहीन धड़ को लड़ते देख हर कोई आश्चर्य चकित हो गया, युद्ध खत्म होने के बाद बिगाजी ने अपने हाथों से अपने शस्त्र साफ़ किये और अपनी घोड़ी और गायों को मूल स्थान पर जाने का आदेश दिया. शहीद बिग्गाजी ने पहले गायों को अपने ससुराल पहुंचाया, फिर उनकी घोड़ी उनका शीश लेकर उनके जाखड़ राज्य की ओर चल पड़ी. स्वामिभक्त घोड़ी के मुंह से जहां बिग्गाजी की सर गिरा वह आज रिड़ी में देवली मंदिर है, जहां गौरक्षक बिग्गाजी को पूजा जाता है और जहां बिग्गाजी का धड़ गिरा वहां धड़ देवली मंदिर है. बिग्गाजी की मृत्यु का समाचार जब उनकी बहिन हरिया ने सुना, तो वह भी भी के वियोग में सती हो गयी.  

इस गोगाजी व तेजाजी की भांति बिग्गाजी भी गौरक्षक लोकदेवता के रूप में पूजे जाने लगे. यह वीर पुरुष जाखड़ जाटों में होने के कारण प्रारंभ में जाखड़ जाट चाहे वे देश-विदेश में कहीं भी रहते हों, बिग्गाजी को अपना कुलदेवता मानकर इसकी पूजा करने लगे. धीरे-धीरे बिग्गाजी के बलिदान व वीरोचित गुणों की गाथा का असर अन्य जातियों पर भी पड़ा और उनमें इन्हें लोकदेवता के रूप में पूजा जाने लगा. 

गायों की बीमारियों को ठीक करता है बिग्गाजी का धागा 

लोगों में मान्यता है कि गायों में किसी प्रकार की बीमारी होने पर, बिग्गाजी के नाम का धागा गाय के गले में बांधने से सभी रोग ठीक हो जाते हैं. बिग्गाजी के उपासक त्रयोदसी को घी बिलोवना नहीं करते हैं तथा उस दिन जागरण करते हैं और बिग्गाजी के गीत गाते हैं. इसकी याद में आसोज सुदी 13 को ग्राम बिग्गा व रिड़ी में स्थापित बिग्गाजी के मंदिरों में विशाल मेले भरते हैं, जहां हरियाणा, गंगानगर तथा अन्य विभिन्न स्थानों से आए भक्तों द्वारा सृद्धा के साथ बिग्गाजी की पूजा की जाती है।

बंशी लाल जाखड़ न्योलखी

लोक सहित्य में बिग्गाजी
लोक सहित्य में बिग्गाजी के सम्बन्ध में अनेक दोहे और छंद जनमानस मे प्रचलित हैं जिन्से अनेक जानकारी प्राप्त होती हैं:

सौ ए कोसे रिच्छा करो हिंदवाणी रा सूर ।
इगियारी संवतां तणो बरस इक्कीसो साल ।
काती मास तिथी तेरसो वार शनिसर वार ।
राजा तो रतन सिंघ सिरदार सिंघ राजकंवार ।
धरसी बैठा पाठवी भली बताई वार ।
बडो भाई सदा सुख पिता नांव श्रीराम ।
सिंवर देवी कस्तूरा औ चंद कयो लछीराम ।

बिग्गाजी के छंद
सिंवरू देवी सारदा लुळहर लागूं पाय ।
बिगमल हुवो चुरूगढ सोभा देवूं बताय ।
कियो रड़ाको राड़ सूं लेसूं निजपत नांव ।
सारद सीस नवाय कर करसूं कथणी काम ।
बीदो बीको राजवी गढ पोटी गांव ।
जूना खेड़ा प्रगट किया इडक रतनगढ़ है धाम ।
रूघपत कुळ में ऊपन्यो भगीरथ वंश मांय ।
मामा कण-सा, नानै चूहड़ का नांव ।
 चुरू गढ रो पाटवी परण्यो माला रै गांव ।
धिन कर चाल्यौ सासरै नाईज लिया बुलाय ।
कंगर कढाई कोरणी कपड़ा लिया सिलाय ।
कचव कंठी सोवणी गळ झगबग मोती झाग ।
मीमां जरी जड़ाव की माथै कसूमल पाग ।
धिन कर चाल्यो सासरै मात-पिता अरु मेंहद ।
कमेत घोड़ी बो धणी बण्यो पून्यूं को चंद ।
उठै पोटलिया की हुई चढाई, दिल्ली का तखत हजारो ।
क्या मक्का बलखबुखारोचढ्यो राठकर हौकारो ।
सिंवर मीर पीर पट्टाण ध्यान मैंमद का धर रे ।
किसो मुलक लौ मार किसो अक छोड़ो थिर रे ।
कहै राठ इक बात कयो थे हमरो करो ।
मार जाट का लोग डेरा जसरसर धरो ।
डावी छोड़दो डुडीयण जींवणी नागौरी गउवों घेरो ।
चढ्यो चुरू को लोग सुगन ने बोल झडा़ऊ ।
पिर्या सिंध सादूल सुगन बै हुया पलाऊ ।

श्री बिग्गाजी महाराज की आरती
जय बिगमल देवा-देवा-आशावत कुल के सूरज करूं मैं नित सेवा ।
 डुडी वंश उजागर, संतन हित कारी (प्रभु संतन)
दुष्ट विदारण दु:ख जन तारण, विप्रन सुखकारी ॥ 1 ॥
सत धर्म उजागर सब गुण सागर, मंदन पिता दानी ।
सती धर्म निभावण सब गुण पावन, माता कस्तूरानी ॥ 2 ॥
सुन्दर पग शीश पग सोहे, भाल तिलक रूड़ो देवा-देवा ।
भाल विशाल तेज अति भारी, मुख पाना बिड़ो ॥ 3 ॥
कानन कुन्डल झिल मिल ज्योति, नेण नेह भर्यो ।
गोधन कारन दुष्ट विदारन, जद रण कोप करयो ॥ 4 ॥
अंग अंगरखी उज्जवल धोती, मोतीन माल गले ।
कटि तलवार हाथ ले सेलो, अरि दल दलन चले ॥ 5 ॥
रतन जडित काठी, सजी घोड़ी, आभाबीज जिसी ।
हो असवार जगत के कारनै, निस दिन कमर कसी ॥ 6 ॥
जब-जब भीड़ पड़ी दुनिया में , तब-तब सहाय करी ।
अनन्त बार साचो दे परचो, बहु विध पीड़ हरी ॥ 7 ॥
सम्वत दोय सहस के माही, तीस चार गिणियो ।
मास आसोज तेरस उजली, मन्दिर रतनगढ़ बणियो ॥ 8 ॥
दूजी धाम बिग्गा में सोहे, धड़ देवल साची ।
मास आसोज सुदी तेरस को, मेला रंग राची ॥ 9 ॥
या आरती बिगमल देवा की, जो जन नित गावे ।
सुख सम्पति मोहन सब पावे, संकट हट जावै ॥ 10 ॥

इन्हें भी देखें
  श्री डूंगरगढ़
  जाखड़
 नेवरा रोड़
 जाट
  खरनाल